Von der Leyenin I komissio

Von der Leyenin I komissio oli Ursula von der Leyenin johtama Euroopan komissio, joka toimikausi kesti 1. joulukuuta 2019 – 30. marraskuuta 2024. Von der Leyenin I komissio seurasi tehtävässään Junckerin komissiota.

Euroopan parlamentti valitsi von der Leyenin johtamaan komissiota 16. heinäkuuta 2019. Komission nimittäminen eteni tämän jälkeen siten, että von der Leyen lähetti EU-maiden päämiehille viralliset kirjeet, joissa näitä on kehotettu esittämään ehdokkaitansa komission jäseniksi. Parlamentti kuuli komissaariehdokkaita valiokunnissaan 30. syyskuuta – 8. lokakuuta 2019 välisenä aikana. 

Perussopimusten mukaisesti parlamentin tuli hyväksyä kaikki komission jäsenet. Kuulemisprosessin aikana kolme komissaariehdokasta ei saanut parlamentin luottamusta. Vapaiden komissaaripaikkojen ehdokasmaat joutuivat etsimään uudet ehdokkaat komissaareiksi, jotka nauttisivat parlamentin luottamusta. Lopullinen hyväksyntä Ursula von der Leyenin I komission kokoonpanoksi saatiin 27. marraskuuta 2019.http://www.europarl.europa.eu/news/fi/press-room/20190711IPR56824/euroopan-parlamentti-valitsi-ursula-von-der-leyenin-komission-puheenjohtajaksi

Komission aloittaessa EU:n jäsenenä ollut Iso-Britannia ei nimittänyt omaa komissaariehdokasta, joten komissiossa oli alusta lähtien 27 jäsentä.

 Komission nimittämisprosessi 
 Tehtävien ja tavoitteiden muodostaminen 
Von der Leyenin I komission tehtävät rakentuivat Euroopan parlamentilta saatujen suuntaviivojen mukaan. Komission painopisteiksi oli nostettu erityisesti ilmaston, teknologian ja väestörakenteen muutoksiin keskittyminen. Komissio näki Euroopan roolin johtajana maapallon terveystason nostamisessa ja digitaaliseen maailmaan siirtymisessä.https://ec.europa.eu/finland/news/commission_190910_fi

Komission puheenjohtaja Ursula von der Leyen lausui tiedotteesaan 10. syyskuuta 2019 nimitettävän komission tehtävän seuraavasti:

 Uuden komission rakenne 
Von der Leyenin I komissiossa oli kahdeksan varapuheenjohtajaa, joiden joukkoon lukeutuu unionin ulkoasioiden ja turvallisuuspolitiikan korkea edustaja. Varapuheenjohtajien tehtävänä oli vastata poliittisista suuntaviivoista esitetyissä keskeisissä painopisteissä. Varapuheenjohtajat ohjasivat komission työtä tärkeimmillä aihealueilla, joita ovat muun muassa Euroopan viherelvytysohjelma, digitaaliajan haasteisiin vastaava EU, ihmisten hyväksi toimiva talous, eurooppalaisen elämäntavan suojeleminen, EU:n roolin vahvistaminen ulkopolitiikassa sekä eurooppalaisen demokratian vahvistaminen. Komissaarit olivat uuden kollegion rakenteessa keskeisiä toimijoita ja hallinnoivat komission pääosastoja.

 Komission nimittäminen 
Valittu komission puheenjohtaja Ursula von der Leyen esitti kokoonpanonsa uudeksi komissioksi 10. syyskuuta 2019. Tämän jälkeen komission rakenne eteni Euroopan parlamentin hyväksyttäväksi, jonka oli annettava koko kollegiolle hyväksyntänsä. Tätä ennen parlamentti kuuli komissaariehdokkaita Euroopan parlamentin eri valiokunnissa työjärjestyksen mukaisesti. Kun Euroopan parlamentti on antanut hyväksyntänsä, Eurooppa-neuvosto nimitti virallisesti uuden komission tehtäväänsä.

 Parlamentin kuulemisprosessi 
Ennen komissaariehdokkaiden hyväksymistä komissaarin toimeen, Euroopan parlamentti järjesti ehdokkaille kuulemisprosessin. Kuulemisprosessin tarkoituksena oli mitata ehdokkaiden taitoa ja pätevyyttä suhteessa ehdotettuun toimeen. Von der Leyenin komission kuulemisprosessi järjestettiin 30. syyskuuta – 10. lokakuuta 2019 välisenä aikana.

Kuulemisprosessin aikana komissaariehdokkaat Unkarin László Trócsányi, Romanian Rovana Plumb ja Ranskan Sylvie Goulard eivät saaneet parlamentin luottamusta, joten kyseiset jäsenmaat joutuivat etsimään heidän tilalleen uudet ehdokkaat parlamentin hyväksyttäväksi. 

Plumb oli ehdolla liikennekomissaariksi ja Trócsányi laajentumiskomissaariksi. Plumbin kohdalla ongelmaksi muodostui yksityishenkilöltä saatu 800 000 euron laina, jonka alkuperää hän ei pystynyt selventämään tarpeeksi. Trócsányin kohdalla suurimmat kysymykset heräsivät hänen vanhasta asianajotoimistostaan.

Goulard oli ehdolla sisämarkkinakomissaariksi. Avustajan palkkaukseen liittyneen skandaalin vuoksi Goulard oli teollisuus- ja sisämarkkinoista vastaavan valiokunnan kuultavana kahteen otteeseen, mutta ei saanut luottamusta komissaarina toimimiseen.

Uusina ehdokkaina esitettiin Ranskasta Thierry Bretonia, Romaniasta Adina Văleania ja Unkarista Olivér Várhelyita, jotka saivat Euroopan parlamentin luottamuksen 27. marraskuuta 2019 järjestetyssä täysistunnossa äänin 461 puolesta, 157 vastaan ja 89 tyhjää. 

Ursula von der Leyenin johtama komissio oli ensimmäinen komissio, jota johti nainen. Naisten osuus komissaareista oli myös historiallisen korkea. Von der Leyenin I komission toimikausi kesti 1. joulukuuta 2019 – 30. marraskuuta 2024.
 Von der Leyenin komissio (2019–2024) 

+ Von der Leyenin komission komissaarit Kuva Komissaari Vastuualue EU-puolue  Jäsenvaltio 100px  Puheenjohtaja EPP  100px  Euroopan digitaalinen valmius (Varapuheenjohtaja) ALDE  100px  Ihmisten hyväksi toimiva talous (Varapuheenjohtaja) EPP  100px  Vahvempi EU maailmannäyttämöllä (Korkea edustaja/Varapuheenjohtaja) PES  100px  Toimielinten väliset suhteet ja tulevaisuuden ennakointi (Varapuheenjohtaja) PES  100px  Arvot ja avoimuus (Varapuheenjohtaja) ALDE  100px  Demokratia ja väestökehitys (Varapuheenjohtaja) EPP)  100px  Eurooppalaisen elämäntavan edistäminen (Varapuheenjohtaja) EPP  100px  Ilmastotoimet EPP  100px  Budjetti ja hallinto EPP 100px  Kauppapolitiikka EPP  100px  Innovointi ja nuorisoasiat EPP  100px  Työllisyys ja sosiaaliset oikeudet PES  100px  Talous PES  100px  MaatalousECR  100px  Sisämarkkinat Ei ole 100px  Koheesio- ja uudistusasiat PES 100px  Terveys EPP   100px  Oikeusasiat ALDE  100px  Tasa-arvo PES  100px  Sisäasiat PES  100px  Kriisinhallinta ALDE  100px  Liikenne EPP  100px  Naapuruusasiat ja laajentumispolitiikka EPP  100px  Kansainväliset kumppanuudet PES  100px  EnergiaALDE  100px  Ympäristö, valtameret ja kalastus Vihreät/EFA 

 Komission osastot 
 Pääosastot 
+ Von der Leyenin komission pääosastot Pääosastot Vastaava komissaariNimi Alue- ja kaupunkipolitiikka   Budjetti   Energia   Pelastuspalvelut ja humanitaarinen apu   Naapuruuspolitiikka ja laajentumisneuvottelut   Eurostat   Henkilöstöhallinto ja turvallisuus   Ilmastotoimet   Käännöstoimi   Kansainväliset kumppanuudet   Kauppapolitiikka   Kilpailu   Koulutus, nuorisoasiat, urheilu ja kulttuuri   Liikenne ja liikkuminen   Maatalous ja maaseudun kehittäminen   Meri- ja kalastusasiat   Muuttoliike- ja sisäasiat   Oikeus- ja kuluttaja-asiat   ja Helena Dalli Puolustusteollisuus ja avaruus   Rahoitusvakaus, rahoituspalvelut ja pääomamarkkinaunioni   Rakenneuudistukset ja tuki   Sisämarkkinat, teollisuus, yrittäjyys ja pk-yritykset   Sisäinen tarkastus   Talous ja raha-asiat   Terveyshätätilanteiden valmiusviranomainen   Terveys ja elintarviketurvallisuus   Tietotekniikka   Tulkkaus   Tutkimus ja innovointi   Työllisyys-, sosiaali- ja osallisuusasiat   Verotus ja tulliliitto   Viestintä   Viestintäverkot, sisällöt ja teknologia   Yhteinen tutkimuskeskus   Ympäristö  

 Toimeenpanovirastot ja palveluyksiköt  
 Toimeenpanovirastot 
+ Von der Leyenin komission palveluyksiköt  Palveluyksiköt JohtajaNimi Ilmasto-, infrastruktuuri- ja ympäristöasioiden toimeenpanovirasto   Innovaationeuvoston ja pk-yritysasioiden toimeenpanovirasto   Koulutuksen ja kulttuurin toimeenpanovirasto   Terveys- ja digitaaliasioiden toimeenpanovirasto   Tutkimuksen toimeenpanovirasto   Tutkimusneuvoston toimeenpanovirasto  
 Palveluyksiköt 
+ Von der Leyenin komission palveluyksiköt  Palveluyksiköt Poliittinen johtajaNimi Henkilöstövalintatoimisto   Poliittisen strategian keskus   Petostentorjuntavirasto   Henkilökohtaisten etuuksien hallinto- ja maksutoimisto   Historiallinen arkisto  Infrastruktuuri- ja logistiikkatoimisto     Julkaisutoimisto   Kirjasto ja e-resurssikeskus  Oikeudellinen yksikkö   Pääsihteeristö   Rakenneuudistusten tukipalvelu   Sisäinen tarkastus   Tietosuojavastaava   Ulkopolitiikan välineet   50-artikla työryhmä  

 Lähteet 

Luokka:Euroopan komissiot